आपको बता दें कि मंगलवार की देर शाम आष्टा में पपनाश नदी पर बने छोटे पुल को पार करने की कोशिश में बोलेरो जीप पपनाश नदी में डूब गई थी। भारी बारिश के चलते नदी उफान पर थी और पुल के ऊपर से पानी निकल रहा था, बावजूद इसके बोलेरो ड्राइवर ने जीप वहां से निकाली। पूल छोटा था लिहाजा पानी के बहाव में जीप नदी में डूब गई। जीप में एक ही परिवार के 5 लोग सवार थे। जीप में मनोहर सिंह, साजन सिंह, दो बच्चे और एक अन्य व्यक्ति था। इनमें से मनोहर और साजन नदी में आगे जाकर निकल आए थे, लेकिन 2 बच्चे और एक अन्य व्यक्ति का कोई पता नहीं चला। ये सभी आष्टा से अपने गांव मुगली लौट रहे थे।